| Beskæftigelsesudvalget  Folketinget  Christiansborg  1240 København K |
| --- |

Beskæftigelsesudvalget har den 24. marts 2017 stillet følgende spørgsmål nr. 339 (alm. del) efter ønske fra Josephine Fock (ALT) til udlændinge- og integrationsministeren, som hermed besvares.

**Spørgsmål nr.** **339:**

Hvad er ministerens holdning til at implementere et informationssystem, hvor myndighederne gennem Eskat meddeler virksomheden, når arbejds- og opholdstilladelse for virksomhedens ansatte inddrages?

**Svar:**

Jeg ønsker, at det skal være enkelt for arbejdsgiverne at gennemskue om en udlænding har ret til at arbejde her i landet.

I forlængelse af vedtagelsen af *”Aftale om en reform af international rekruttering – Lettere adgang til højtkvalificeret arbejdskraft”* fra juni 2014 blev der nedsat en tværministeriel arbejdsgruppe, der med bidrag fra brancheorganisationerne skal foreslå mulige tiltag, der kan hjælpe arbejdsgivere, så de ikke uforvarende overtræder udlændingeloven, når de ansætter udenlandsk arbejdskraft. Arbejdsgruppen forventes at offentliggøre sin rapport med anbefalinger til tiltag dette halvår.

På baggrund af arbejdsgruppens anbefalinger, vil regeringen se på, hvilke tiltag vi kan implementere for at gøre det lettere for arbejdsgivere at overholde reglerne ved ansættelse af tredjelandsborgere.

|  |  |  |
| --- | --- | --- |
| Inger Støjberg | / | Anne Thorsen |